|  |
| --- |
|   **PRIOPĆENJE** |

**Uz podršku Ine poboljšani uvjeti boravka djece u DV Proljeće Kloštar Ivanić**

* **Inina donacija omogućila ugradnju antistresnih podloga na igralište vrtića**
* **Obzirom da u sklopu vrtića nema zelenih površina, antistresne podloge na igralištu omogućuju sigurniju igru djece**

**Kloštar Ivanić, 22. srpnja 2014. – Danas je u Kloštar Ivaniću predstavljena donacija Ine dječjem vrtiću Proljeće kojom je omogućena kupnja i postavljanje antistresne podloge na igralištu u sklopu vrtića.**

Ravnateljica DV Proljeće, gđa. Katarina Geršak, iskoristila je današnju priliku da se zahvali Ini, dok je g. Dubravko Novosel, Inin direktor proizvodne regije zapadna Hrvatska rekao *„U Ini nam je uistinu drago što smo kroz donaciju vrtiću pridonijeli osiguranju poboljšanih uvjeta za svakodnevnu igru i zabavu djece, malih polaznika vrtića. Osim toga, obzirom na našu prisutnost u ovom području kroz istraživačko-proizvodne aktivnosti, a koja seže nekoliko desetljeća unatrag, trudimo se sudjelovati u životu lokalnih zajednica ovog kraja i podržati projekte koji su od značaja za te zajednice. Posebno nam je drago kada ti projekti uključuju one najmlađe, kao što je slučaj s ovim današnjim“*.

Antistresne podloge, koje djeci omogućuju bezbrižniju i sigurniju svakodnevnu igru, postavljene su početkom srpnja, a za DV Proljeće bile su od važnosti upravo radi nedostatka zelene površine za igru u sklopu vrtića.

 ***O INA Grupi***

*INA Grupa ima vodeću ulogu u naftnom poslovanju u Hrvatskoj te značajnu ulogu u regiji u istraživanju i proizvodnji nafte i plina, preradi nafte te distribuciji nafte i naftnih derivata. INA Grupu čini više ovisnih društava u potpunom ili djelomičnom vlasništvu INA d.d. Sjedište Grupe nalazi se u Zagrebu, Hrvatska. U području istraživanja i proizvodnje nafte i plina, INA danas posluje, osim u Hrvatskoj, u Angoli i Egiptu. Prerada nafte odvija se u Ininim rafinerijama nafte; RN Rijeka i RN Sisak, dok se regionalna maloprodajna mreža sastoji od 445 benzinskih postaja u Hrvatskoj i u susjednim zemljama.*

***PR***

*Avenija Većeslava Holjevca 10, Zagreb*

*Tel: 01 6450 552|Fax: 01 6452 406| @:* *pr@ina.hr*